钦定古今图书集成/明伦汇编/氏族典/第132卷 > 《廖用贤尚友录》 > 辛世显
## 钦定古今图书集成/明伦汇编/氏族典/第132卷 > 《廖用贤尚友录》 > 辛世显

按《临胊县志》：“世显，字伯荣，黑山社人。其先仕元，为临
朐尹，世显其长子也。武而有文，弱冠从军，累立战功，
凡四授宣命。世显年逾七旬，精力不衰，日与弟辈宴
集，怡怡如也。老稚百馀口，共织而衣，共爨而食，闺门
肃睦，人无间言。同居五世，朔望必荐新于家庙，率家
人以奉祀焉。”